લીંભોઈ

લીંભોઈ ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર પૂર્વ ભાગમાં આવેલા અરવલ્લી જિલ્લામાં આવેલા કુલ ૬ (છ) તાલુકાઓ પૈકીના એક એવા મોડાસા તાલુકામાં આવેલું એક  ગામ છે. લીંભોઈ ગામના લોકોનો મુખ્ય વ્યવસાય ખેતી, નોકરી, વેપાર, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલા, જીરુ તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, માધ્યમિક શાળા, ઉચ્ચતર માધ્યમિક શાળા, પંચાયતઘર, આંગણવાડી તેમ જ દૂધની ડેરી અને જળ શુદ્ધિકરણ પ્લાન્ટ જેવી સવલતો પ્રાપ્ય થયેલી છે.

મોડાસાથી આ ગામ આશરે ૮ કિલોમીટર જેટલા અંતરે આવેલું છે.

 ભૂગોળ 
ગામ થી ૧.૫ કિમી ના અંતરે મેશ્વો નદી આવેલી છે. ગામમાં દાખલ થતા લાલેરું તળાવ આવેલું છે. આખું ગામ પાકા રસ્તા વડે જોડાયેલું છે. ગામની એક બાજુએ અરવલ્લીની ગિરિમાળા આવેલી છે.

 શિક્ષણ 
ગામમાં બે પ્રાથમિક શાળા, માધ્યમિક શાળા અને ઉચ્ચતર માધ્યમિક શાળા આવેલી છે.

 મહત્વના સ્થળો 
ગામમાં રામજી મંદિર તેમજ અરવલ્લીની ગિરિમાળાની તળેટીમાં નાગણેશ્વરી માતાનું મંદિર આવેલું છે, જે સાબરકાંઠા જિલ્લાનું એક પ્રવાસન સ્થળ છે.

અહીં કલનાથ મહાદેવનું મંદિર આવેલું છે, જે ૩૭ ફીટ x ૧૫ ફીટ x ૩૦ ફીટ વિસ્તાર ધરાવે છે અને આંશિક રીતે ખંડિત છે તેમજ સફેદ ચૂનાના પથ્થરો તેમજ ઇંટોથી બનેલું છે.

સંદર્ભ
નોંધ

પુસ્તક

10px આ લેખ હવે પબ્લિક ડોમેનમાં રહેલા પ્રકાશન માંથી માહિતી ધરાવે છે.

શ્રેણી:મોડાસા તાલુકો